gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7717, del 11-02-2016 (2016/731)

DECRET de 15 de gener de 2016, del president, pel qual es publica l'encàrrec de gestió de multes coercitives i altres procediments sancionadors de l'Ajuntament de Catral en SUMA Gestió Tributària.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/731


Data del document
:   18-01-2016

Organisme emissor
:   Diputacio d'Alacant. Suma. Gestio Tributària

Tipus de document
:   Decret

DECRET de 15 de gener de 2016, del president, pel qual es publica l'encàrrec de gestió de multes coercitives i altres procediments sancionadors de l'Ajuntament de Catral en SUMA Gestió Tributària. [2016/731]  
En compliment del que disposa l'article 7 del Reial Decret Legislatiu 2/2004, de 5 de març, pel qual s??aprova el Text Refós de la Llei reguladora de les hisendes locals i l'article 15 de la Llei 30/1992 de Règim Jurídic de les Administracions Públiques i del Procediment Administratiu Comú, es publica l'acceptació, mitjançant un decret del president de la Diputació Provincial de data 15 de gener de 2016, de la delegació i l'encàrrec efectuat per l'Ajuntament de Catral que a continuació es detalla, en matèria de gestió i recaptació de determinades sancions administratives, les condicions generals del qual aprovades pel Ple provincial, en sessió de data 1 d'octubre de 2009, estan publicades en el Butlletí Oficial de la Província d'Alacant número 208, de data 2 de novembre de 2009.  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
  
Catral  
- Multes coercitives  
- Procediments sancionadors que són acumulables després de la restauració urbanística.  
  
L'encàrrec i la delegació realitzada a favor d'aquesta Diputació Provincial pel municipi de Catral entrarà en vigor l'endemà de la seua publicació en el Butlletí Oficial de la Província d'Alacant per un període de cinc anys, prorrogable per reconducció tàcita d'any en any, si cap de les parts manifesta expressament la seua voluntat en contra, i ho comunica a l??altra amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 18 de gener de 2016.- El president: César Sánchez Pérez. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 7924, del 24-11-2016 (2016/8926)

Informació pública de l'expedient d'ocupació de terrenys de la via pecuària Vereda del Cid, al terme municipal de Monforte del Cid, amb destinació a l'execució d'una canonada d'abastiment d'aigua potable. Expedient número FOCUPAVP/34/2016
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8926


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de la via pecuària Vereda del Cid, al terme municipal de Monforte del Cid, amb destinació a l'execució d'una canonada d'abastiment d'aigua potable. Expedient número FOCUPAVP/34/2016 [2016/8926]  
Als efectes previstos en l'article 34 de la Llei 3/2014, d'11 de juliol, de vies pecuàries de la Comunitat Valenciana, i de l'article 86 de la Llei 30/1992, de 26 de novembre, de règim jurídic de les administracions públiques i del procediment administratiu comú, se sotmet a informació pública l'expedient FOCUPAVP/34/2016 d'ocupació de terrenys de la via pecuària Vereda del Cid, al terme municipal de Monforte del Cid, amb destinació a execució d'una canonada d'abastiment d'aigua potable de 300 mm de diàmetre. Amb inici en el sector UBZ-9 Font del Llop i fi en el sector Alenda, segons el projecte d'urbanització del sector UBZ-9 Font del Llop, de les normes subsidiàries de Monforte del Cid (Alacant). Separata número 3: projecte de xarxa d'alimentació i dipòsit d'aigua potable del sector UBZ-9 Font del Llop, de les normes subsidiàries de Monforte del Cid (Alacant).  
  
Cosa que es fa pública perquè puga ser examinat l'expedient a les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, síties al carrer Professor Manuel Sala, número 2, planta 2, en horari de 09.00 a 14.30 hores, de dilluns a divendres, i es puguen formular totes les al·legacions que es consideren oportunes en el termini d'un mes a partir de la publicació del present anunci.  
  
Alacant, 26 de setembre de 2016.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 7923, del 23-11-2016 (2016/8764)

RESOLUCIÓ de 4 de novembre de 2016, de la Universitat d'Alacant, per la qual nomena Alejandro Mantecón Terán professor titular d'universitat en l'àrea de coneixement de Sociologia.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7923

Data del DOGV
:   23-11-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/8764


Data del document
:   04-11-2016

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de novembre de 2016, de la Universitat d'Alacant, per la qual nomena Alejandro Mantecón Terán professor titular d'universitat en l'àrea de coneixement de Sociologia. [2016/8764]  
De conformitat amb la proposta elevada per la comissió nomenada per a jutjar la plaça de professor titular d'universitat (DF00680), convocada per Resolució de 29 de juliol de 2016 (BOE 11.08.2016), de l'àrea de coneixement de Sociologia, Departament de Sociologia I, i presentada per l'interessat la documentació a què fa referència la base novena de la convocatòria, aquest Rectorat, en ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt nomenar Alejandro Mantecón Terán, amb document nacional d'identitat número 26920030G, professor titular d'universitat de l'àrea de coneixement de Sociologia, adscrita al Departament de Sociologia I.  
  
Contra aquesta resolució, que esgota la via administrativa, pot l'interessat interposar recurs contenciós administratiu davant del jutjat contenciós administratiu d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la Llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 4 de novembre de 2016.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 7773, del 03-05-2016 (2016/2591)

Notificació de la sentència dictada en el procediment ordinari número 328/2010.
-------------------------------------------------------------------------------

### Dades del document

Número de DOGV
:   7773

Data del DOGV
:   03-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2591


Organisme emissor
:   Jutjat de Primera Instància i Instrucció Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 328/2010. [2016/2591]  
En el procediment judici ordinari número 328/2010, seguit al Jutjat de Primera Instància i Instrucció número 1 d'Orihuela, a instàncies de Genper, SA, s'ha dictat la sentència que, copiats l'encapçalament i la dispositiva, és com segueix:  
  
«Encapçalament  
He vist aquest judici ordinari número 328/2010, instat pel procurador dels tribunals el senyor Martínez Rico, en nom i representació acreditada de Genper, SA, assistida del lletrat el senyor Mendoza Cerrato, contra Antonio José Ruiz Vázquez, declarat en rebel·lia en aquesta causa.  
Dispositiva  
Mitjançant aquesta sentència estime íntegrament la demanda interposada pel procurador dels tribunals el senyor Martínez Rico, en nom i representació acreditada de Genper, SA, contra Antonio José Ruiz Vázquez i, en conseqüència, declare resolt el contracte subscrit entre les parts, de data 27 de febrer de 2008, per incompliment del demandat, i condemne Antonio José Ruiz Vázquez a pagar a l'actora la quantitat de catorze mil vuit-cents cinquanta-quatre euros, amb els interessos de la Llei 3/2004, des de la interposició de la demanda.  
  
Condemne el demandat, Antonio José Ruiz Vázquez, a pagar a la mercantil actora, com a indemnització dels danys i perjudicis ocasionats per l'incompliment i per aplicació de la clàusula penal, la quantitat de cinc mil cinc-cents euros, amb els interessos legals de l'esmentada quantitat des de la interposició de la demanda.  
Tot això amb expressa condemna a les costes d'aquest judici a la part demandada.  
Expediu un testimoniatge d'aquesta resolució, uniu-la a les actuacions i porteu-ne l'original al llibre de sentències d'aquest jutjat.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà en el termini de 20 dies, en virtut de l'article 458 de la Llei d'Enjudiciament Civil, i disposició transitòria única de la Llei 37/2011. Així mateix, haurà d'acreditar-se haver consignat com a dipòsit la quantitat de 50,00 euros en el compte de consignacions d'aquest jutjat; sense aquest requisit no s'admetrà a tràmit el recurs interposat (DA 15a LO 6/1985, del Poder Judicial, redactada d'acord amb el que estableix l'apartat 19 de l'article 1 de la LO 1/2009).  
Aquesta és la sentència que pronuncie, mane i firme.»  
  
I a fi que valga de notificació de forma deguda al demandat, Antonio José Ruiz Vázquez, estenc i firme aquesta cèdula.  
  
Orihuela, 21 de novembre de 2014.- El secretari judicial: Alfonso Tormo Molina.
Diari Oficial de la Generalitat Valenciana


Sumari del DOGV 7728, del 25-02-2016 (2016/1167)

Notificació de la sentència dictada en el procediment ordinari número 71/2015.
------------------------------------------------------------------------------

### Dades del document

Número de DOGV
:   7728

Data del DOGV
:   25-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1167


Organisme emissor
:   Jutjat de Primera Instància número 5 de Castelló de la Plana

Tipus de document
:   Edicte

Notificació de la sentència dictada en el procediment ordinari número 71/2015. [2016/1167]  
Procediment ordinari número 0071/2015  
Demandant: Cabedo y Sorribes Puertas Metálicas, SL.  
Procuradora: Eva M.ª Pesudo Arenós.  
Demandat: Ferralvi, SL.  
Atés que el demandat, Ferralvi, SL, es troba en situació de rebel·lia processal i parador ignorat, s'ha disposat, de conformitat amb el que disposa l'article 497.2 de la Llei 1/2000, d'Enjudiciament Civil, notificar-li per mitjà d'edictes, que es publicaran en el Diari Oficial de la Comunitat Valenciana, la resolució l'extracte de la qual s'insereix a continuació.  
  
«Sentència número 000021/2016  
Jutgessa que la dicta: Amparo Salom Lucas.  
Lloc: Vila-real.  
Data: 11 de febrer de 2016.  
Part demandant: Cabedo i Sorribes Puertas Metálicas, SL.  
Advocat/ada: -  
Procuradora: Eva M.ª Pesudo Arenós.  
Part demandada: Ferralvi, SL.  
Objecte del judici: ordinaris.  
Dispositiva  
Estime la demanda interposada per la procuradora dels tribunals Eva María Pesudo Arenós, en nom i representació de Cabedo y Sorribes Puertas Metálicas, SL, en contra de Ferralvi, SL, i, en conseqüència, condemne el demandat a pagar 6.829,13 euros, més els interessos de la Llei 3/2004, de Lluita contra la Morositat, i amb la imposició de costes.  
  
Notifiqueu aquesta resolució a les parts i indiqueu-los que, en contra, hi podran interposar un recurs d'apel·lació en aquest jutjat per a davant l'Audiència Provincial en el termini de 20 dies des de la notificació, amb firma de lletrat d'acord amb els articles 455 i següents de la Llei d'Enjudiciament Civil, amb la consignació prèvia de 50 euros en el compte de dipòsits d'aquest jutjat, en virtut del que disposa la Llei Orgànica 1/2009.  
Expediu un testimoniatge d'aquesta sentència perquè conste en les actuacions.  
Així ho disposa, mana i firma Amparo Salom Lucas, jutgessa del Jutjat de Primera Instància i Instrucció número 5 de Vila-real.»  
  
I perquè valga de notificació de forma deguda a l'esmentat demandat, Ferralvi, SL, el secretari sotasignat, Joaquín Ricardo Ventura Monfort, expedisc aquest edicte en la data indicada més avall.  
  
Vila-real, 11 de febrer de 2016.- El secretari judicial: Joaquín Ricardo Ventura Monfort.
Diari Oficial de la Generalitat Valenciana


Sumari del DOGV 7693, del 08-01-2016 (2015/10792)

Adjudicació i formalització del contracte número 446/2015. Arrendament i manteniment amb opció de compra de nou monitors i una central de monitorització per al Servici de Reanimació de l'Hospital General Universitari d'Elx.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2015/10424


Data del document
:   18-12-2015

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * adjudicació de contracte administratiu
    * contracte de subministraments

Adjudicació i formalització del contracte número 446/2015. Arrendament i manteniment amb opció de compra de nou monitors i una central de monitorització per al Servici de Reanimació de l'Hospital General Universitari d'Elx. [2015/10692]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut d'Elx - Hospital General.  
c) Número d'expedient: P.A. 446/2015.  
d) Adreça d'internet del perfil del contractant: http://www.contratacion.gva.es.  
  
2. Objecte del contracte  
a) Tipus de contracte: subministraments.  
Descripció de l'objecte: arrendament i manteniment amb opció de compra de nou monitors i una central de monitorització per al Servici de Reanimació de l'Hospital General Universitari d'Elx.  
b) Lots (si és el cas): lot únic.  
c) CPV (referència de nomenclatura): 33111000-1 i 33195200-5.  
d) Acord marc (si és procedent): no.  
e) Sistema dinàmic d'adquisicions (si és procedent): no.  
f) Mitjà de publicació de l'anunci de licitació: DOCV.  
g) Data de publicació de l'anunci de licitació: DOCV 7636, 15.10.2015  
  
3. Tramitació i procediment  
a) Tramitació: urgent.  
b) Procediment: obert, regulació no harmonitzada.  
  
4. Valor estimat del contracte: 120.600,00 - (cent vint mil sis-cents euros), IVA exclòs.  
  
5. Pressupost de la base de licitació  
  
Import net 120.600,00 -  
Import IVA 25.326,00 -  
Import total 145.926,00 -  
  
  
6. Formalització del contracte  
a) Data, contractista i imports:  
b) Avantatges de l'oferta adjudicatària:  
S'ha seleccionat l'oferta econòmicament més avantatjosa.  
  
Elx, 18 de desembre de 2015.- L'òrgan de contractació, p. d. (R 06.10.2015, de la Conselleria de Sanitat Universal i Salut Pública; DOCV 7639, 20.10.2015). El gerent del Departament de Salut d'Elx - Hospital General. Carlos Javier Gosálbez Arnau. La directora econòmica del Departament de Salut d'Elx - Hospital General: M.ª Teresa Alonso Romero.
Diari Oficial de la Generalitat Valenciana


Sumari del DOGV 7917, del 15-11-2016 (2016/8148)

Notificació de la sentència dictada en el judici verbal número 1527/2015.
-------------------------------------------------------------------------

### Dades del document

Número de DOGV
:   7917

Data del DOGV
:   15-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8148


Organisme emissor
:   Jutjat de Primera Instància Número 4 de Castelló de la Plana

Tipus de document
:   Edicte

Notificació de la sentència dictada en el judici verbal número 1527/2015. [2016/8148]  
Judici verbal número 001527/2015-G  
Demandant: Asesores Jurídicos Burriana, SL.  
Procuradora: María del Lidón Bernat Alarcón.  
Demandada: Piedad Rey García.  
Procurador/a: -   
Jesús Mario Abat Gallego, lletrat de l'Administració de Justícia d'aquesta ciutat i partit, faig saber que en el judici a què es fa referència més amunt s'ha dictat la sentència, de data 27 d'abril de 2016, que té l'encapçalament i la dispositiva que, literalment, són com segueix:  
  
«Dispositiva  
1. Estime de forma íntegra la demanda interposada per Asesores Jurídicos Burriana, SL.  
2. Condemne Piedad Rey García a abonar a l'actora la quantitat de 1.355,20 euros (mil tres-cents cinquanta-cinc euros amb vint cèntims), més els interessos corresponents.  
3. Pertoca la imposició expressa de les costes causades en aquesta instància a la part demandada.»  
  
Atés que es desconeix el domicili o la residència actuals de l'entitat demandada, Piedad Rey García, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Generalitat Valenciana per a portar a efecte la diligència de notificació de l'esmentada sentència.  
  
Castelló de la Plana, 28 d'abril de 2016.- El lletrat de l'Administració de Justícia: Jesús Mario Abat Gallego.
Diari Oficial de la Generalitat Valenciana


Sumari del DOGV 7759, del 13-04-2016 (2016/2000)

Notificació de la sentència i de la interlocutòria dictades en el procediment de guarda i custòdia número 1397/2011.
--------------------------------------------------------------------------------------------------------------------

### Dades del document

Número de DOGV
:   7759

Data del DOGV
:   13-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2000


Organisme emissor
:   Jutjat de Instrucció Número 6 d'Orihuela

Tipus de document
:   Edicte

Notificació de la sentència i de la interlocutòria dictades en el procediment de guarda i custòdia número 1397/2011. [2016/2000]  
Família, guarda, custòdia, aliments fill menor no matrimonial no consensuat 001397/4331-LR  
De: Kevin Rabadi Martín.  
Procurador: Federico Grau Gálvez.  
Contra: Andrea Mihaela Bobeica.  
Procurador/a: -  
Elena Román García, lletrada de l'Administració de Justícia del Jutjat de Primera Instància número 6 d'Orihuela, faig saber que en aquest procediment número 1397/2011, seguit a instàncies de Kevin Rabadi Martín contra Andrea Mihaela Bobeica, s'ha dictat sentència de 10 de novembre de 2015 i interlocutòria d'aclariment de 28 de gener de 2016:  
  
«Sentència número 203/2015  
Orihuela, 10 de novembre de 2015  
María Teresa Martínez Soto, magistrada jutgessa titular del Jutjat de Primera Instància número 6 d'aquesta ciutat, he vist aquestes actuacions de guarda i custòdia i aliments de menor, seguides amb el número 1397/2011, a instàncies de Kevin Rabadi Martín, representat pel procurador el senyor Grau Gálvez, contra Andrea Mihaela Bobeica, en situació de rebel·lia processal, i amb intervenció del ministeri fiscal, dicta sentència basant-se en els següents:  
[...]  
Notifiqueu aquesta sentència a les parts i feu-los saber que aquesta resolució no és ferma i que, en contra, s'hi pot interposar un recurs d'apel·lació davant de l'Audiència Provincial d'Alacant (art. 455 LECn); el recurs s'interposarà mitjançant un escrit presentat en aquest jutjat en el termini de 20 dies hàbils, comptadors des de l'endemà de la notificació, on caldrà exposar les al·legacions en què es basa la impugnació, i també esmentar la resolució objecte d'apel·lació i els pronunciaments que impugna (art. 458 LEC).»  
  
«Interlocutòria  
Magistrada jutgessa: María Teresa Martínez Soto.  
Orihuela, 28 de gener de 2016  
[...]  
Mode d'impugnació: contra aquesta resolució no podrà interposar-se cap recurs, sense perjudici dels recursos que siguen procedents, si és el cas, contra la resolució a què es refereix la sol·licitud d'aclariment.»  
  
I atés que la demandada, Andrea Mihaela Bobeica, es troba en parador desconegut, expedisc aquest edicte a fi que li valga de notificació de forma deguda.  
  
Orihuela, 10 de març de 2016.- La lletrada de l'Administració de Justícia: Elena Román García.
Diari Oficial de la Generalitat Valenciana


Sumari del DOGV 7930, del 02-12-2016 (2016/9592)

Extracte de Resolució de 8 de novembre de 2016, de la degana de la Facultat de Dret de la Universitat de València, per la qual es convoquen i s'estableixen les bases reguladores dels Premis d'Investigació Tomás y Valiente als millors treballs d'investigació jurídica 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/9592


Data del document
:   08-11-2016

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de Resolució de 8 de novembre de 2016, de la degana de la Facultat de Dret de la Universitat de València, per la qual es convoquen i s'estableixen les bases reguladores dels Premis d'Investigació Tomás y Valiente als millors treballs d'investigació jurídica 2016. [2016/9592]  
BDNS (identif.): 324292  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants de doctorat de la Facultat de Dret de la Universitat de València que estiguen cursant estudis o tinguen inscrita, i no llegida, la tesi doctoral.  
  
Segon. Objecte  
Reconèixer la labor investigadora dels estudiants de doctorat de la Facultat de Dret que presenten els millors treballs d'investigació jurídica.  
  
Tercer. Bases reguladores  
La convocatòria està publicada en la URL:  
http://go.uv.es/csXB30N  
  
Quart. Quantia  
S'estableix un primer premi de 400 euros i un accèssit de 200 euros subjectes, si escau, a la retenció de l'IRPF.  
  
Cinqué. Termini de presentació de sol·licituds  
El termini per a la presentació de sol·licituds comença l'endemà de la seua publicació en el Diari Oficial de la Comunitat Valenciana i acaba el 9 de desembre de 2016.  
  
València, 8 de novembre de 2016.- La degana de la Facultat de Dret, p. d. (DOGV 26.10.2016): María Elena Olmos Ortega.